Document ID: /roh_data/filtered/fineweb-2-filterrobots_roh.jsonl.gz/46130

Segirà il titel ha ella surtut cun la ferma prestaziun en il stan da sajettar. La giuvna da 29 onns n’ha sajettà betg ina giada dasperas. Las medaglias d'argient e bronz van a la Tudestga Franziska Preuss ed a la Taliana Karin Oberhofer.
Nagina medaglia hai dà per la traidubla campiunessa olimpica da Sotschi, Daria Domratschewa da la Bielorussia. Ella è vegnida quarta.
Rang 25 per Elisa Gasparin
Elisa Gasparin è vegnida da far bun in pau sia plitost modesta prestaziun en la staffetta. Quai schegea che la cursa ha cumenzà mal. Tar l’emprim sajettar ha ella gist gì 3 sajets fallid. Suenter è ella dentant currida ina buna cursa ed ha mo pli sajettà ina giada dasperas. Uschia hai tanschì a la fin per rang 25.
Jakov Fak gudogna sur 15 km
Ils umens èn currids ina cursa sur 15 kilometers. Ed il nov campiun mundial è Jakov Fak da la Slovenia. La medaglia d'argient va al Tschec Ondrej Moravec e bronz al Norvegias Tarjej Boe. Il sulet Svizzer a la partenza, Benjamin Weger, è vegnì 29avel ed uschia segund davos.
RR sportissimo 17:00